Yadda ake soft peanut and coconut balls - Shafin makala - Bakandamiya
Posted by Ummy Usman August 13, 2018 - Filed in Girke-Girke - #kayan marmari #kayan makulashe #abincin zamana #soft peanut and coconut balls - 1,073 views
Barkanmu da sake saduwa a fanninmu na girke-girke na Bakandamiya. A girkin namu na yau zamu koyar da yadda ake soft peanut and coconut balls. Amma kafinnan, mai karatu na iya duba girkinmu da muka koyar a baya, inda muka koyar da yadda ake cabbage sauce. To mai karatu, ga yadda ake soft peanut and coconut balls dalla dalla kamar haka:
Gyada kofi1
Kwakwa kofi ½
Sugar kofi ¾
Madara ta gari cokali 3 babba
Man gyada ko butter cokali 1
Ruwa cokali 1
Ki gyara gyadan ki kidan cire bawon jikin, sai ki daka a turmi sama sama, ajiye a gefe.
Dauko kwakwa ki cire bakin jikin, sai ki gurza shi a jikin abun goge kubewa, say ki ajiye a gefe.
Ki daura non stick pan naki akan wuta (ki rage wutan) ki sa sugar sai ki na juyawa a hankali har sai sugar ya narke.
Sai ki kawo ruwa ki sa ki juya, ki kawo man gyada ki sa ki juya sai ki dauko gyada ki zuba ki kawo kwakwa ki sa ki juya, sai ki kawo madara ki sa ki juya ki kashe wutanki.
Ki shafa mai a jikin faranti sai ki juye hadin ki ki yi rolling na shi, sai ki na diban kadan kadan ki na mulmula da tafin hannu ki. A ci dadi lafiya.
Wannan shine yadda ake soft peanut and coconut balls. Na gode, sai mun hadu a girki na gaba da yardan Allah. Amma kafin nan, mai karatu na iya duba girke girkenmu na baya, kamar: Yadda ake sponge pancakes da Yadda ake chocolate buns da sauransu.